Βλαντίμιρ Κράμνικ

Ο Βλαντίμιρ Μπορίσοβιτς Κράμνικ (Владимир Борисович Крамник, 25 Ιουνίου 1975) είναι Ρώσος σκακιστής και Παγκόσμιος Πρωταθλητής στο σκάκι από το 2000 έως το 2007. Στην λίστα διεθνούς αξιολόγησης ΕΛΟ της FIDE τον Ιανουάριο του 2007 καταλαμβάνει την 3η θέση με βαθμολογία 2766.

Το 2000, κέρδισε τον Γκάρι Κασπάροφ σε ματς 16 παρτίδων το οποίο έλαβε χώρα στο Λονδίνο. Στα μάτια των συμμετεχόντων και πολλών παρατηρητών, αυτό ήταν ματς για τον τίτλο του Παγκοσμίου Πρωταθλητή τον οποίο κέρδισε ο Κράμνικ, παρόλο που η FIDE δεν αναγνώρισε τη νομιμότητα της αναμέτρησης. Ο Κράμνικ από τότε αναφερόταν συχνά ως ο Κλασικός Παγκόσμιος Πρωταθλητής στο Σκάκι.

Υπεράσπισε επιτυχώς τον τίτλο του το 2004 έναντι του διεκδικητή Πέτερ Λέκο στο Μπρισάγκο της Ελβετίας.

Η μακρόχρονη διαφωνία για τον τίτλο του Παγκόσμιου Πρωταθλητή επιλύθηκε οριστικά τον Οκτώβριο του 2006 με την αναμέτρηση Κράμνικ-Τοπάλοφ η οποία έλαβε χώρα στην Ελίστα, πρωτεύουσα της Δημοκρατίας της Καλμίκιας, μέλος της νυν Ρωσικής Ομοσπονδίας. Σε ματς 12 παρτίδων, οι παίκτες αναδείχθηκαν ισόπαλοι 6-6. Ακολούθησαν 4 παρτίδες "τάι-μπρέικ" γρήγορου (ράπιντ) σκακιού, στις οποίες επικράτησε ο Κράμνικ με σκορ 2,5-1,5 και αναδείχθηκε ως ο Επίσημος (Αδιαφιλονίκητος) Παγκόσμιος Πρωταθλητής Σκακιού.

Παραπομπές

Εξωτερικοί σύνδεσμοι 

 20 αποφασιστικές θέσεις από τις παρτίδες του

Ρώσοι σκακιστές
Ρώσοι συγγραφείς